Мэлс Ситдыҡ улы Зөһрә ҡыҙы һәм Азамат улы менән юлға сыға. 2009 йылдың моңһоу авгусында уларҙы Новгород өлкәһендәге Находка ауылы хакимиәте башлығы Виктор Уткин автостанцияла ҡаршы ала. Шунда уҡ ҡаты алыш барған Черновка ауылы урынына алып бара. Ауыл юҡ инде бөгөн, унда урман үҫкән. Һуғыш ҡорбандарын арыраҡ бер ергә йыйып күмгәндәр. Находка ауылы биләмәһендә райондың 38 туғандар ҡәберлегенең етеһе урынлашҡан.